Zetas (mitologija)
Graikų mitologijoje Zeto (Dzeto) vardu yra keli personažai: Dvyniai Kalaisas ir Zetas, Borėjo su Oreitija sūnūs, boreidai (plačiau žr. boreidai). Dvyniai Amfionas ir Zetas – Dzeuso ir Antiopės sūnūs. Antiopė gėdingai pabėgo iš Tėbų nuo savo vyro Niktėjo į Sikioną, kadangi Dzeusas išprievartavo (sugundė pasivertęs satyru) Antiopę. Antiopė susituokė su Sikiono karaliumi Epopėju. Niktėjas prieš mirtį liepė broliui Likui sugrąžinti Antiopę į Tėbus. Likas nukovė Epopėją ir sugrąžino į Tėbus Antiopę, kuri pakeliui, prie Kitairono kalno pagimdė dvynius Amfioną ir Zetą, kur juos paliko. Likas atidavė Antiopę savo žmonai Dirkei prižiūrėti, tačiau ši su ja elgėsi nepaprastai žiauriai daug metų. Galiausiai Antiopė pabėgo ir rado savo sūnūs gyvenančius netoli Kitairono kalno. Kai juos ėtikino, kad ji yra jų motina, jie užmušė Dirkę, pririšę ją prie buliaus ragų. Vėliau surinko armija ir užkariavo Tėbus bei kartu juos valdė.